
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 522 

22 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός της σειράς τάξης του Υπουργείου Τουρι¬ 


σμού . 1 

Τροποποίηση της Δ15/οικ/10128/25.6.2003 υπουργικής 
απόφασης με θέμα «Ενημερότητα Πτυχίου - Έκδοση 
βεβαιώσεων ανεκτέλεστου και καλής και εμπρόθε¬ 
σμης εκτέλεσης εργασιών από τις υπηρεσίες». 2 

Καθορισμός των δικαιολογητικών που πρέπει να υπο¬ 
βληθούν από τους γιατρούς της παρ. 3, περ. δ. 1 

του άρθρ. 29 του Ν. 3209/2003. 3 

Σύσταση Νομικού Προσώπου Δημοσίου Δικαίου με την 
επωνυμία «Κέντρο Ανοικτής Προστασίας Ηλικιωμέ¬ 
νων (ΚΑΠΗ) Δ.Δ. Καρυδίτσας Δήμου Κοζάνης». 4 

Σύσταση στο Δήμο Βερμίου Ν. Κοζάνης Δημοτικής 
Επιχείρησης με την επωνυμία «Δημοτική Επιχείρι- 
ση Βερμίου». 5 


Τροποποίηση της 12520/3.12.2001 απόφασης της Γε¬ 
νικής Γραμματέας Περιφέρειας Δυτικής Μακεδο¬ 
νίας περί σύστασης Δημοτικής Επιχείρησης Πολιτι¬ 
σμού - Αθλητισμού και Κοινωνικής Πρόνοιας Δήμου 


Καμβουνίων. 6 

Τροποποίηση της Συστατικής Πράξης της Δημοτικής 
Επιχείρησης Δήμου Αγ. Γεωργίου Ν. Κέρκυρας με 
την επωνυμία «Αναπτυξιακή Επιχείρηση Δήμου Αγί¬ 
ου Γεωργίου» (ΑΝ.Ε.Δ.ΑΓ.)». 7 

Συμπλήρωση της 8068/2.1.2004 απόφασης του Γενι¬ 
κού Γραμματέα Περιφέρειας Ιονίων Νησιών (ΦΕΚ 

152/30.1.2004 τ. Β'). 8 

Κατάρτιση του Οργανισμού Εσωτερικής Υπηρεσίας 
του Νομικού Προσώπου με την επωνυμία «Δημοτι¬ 
κός Παιδικός Σταθμός Περιβολίων». 9 


ΑΠΟΦΑΣΕΙ Σ 

Αριθ. Υ26 (1) 

Καθορισμός της σειράς τάξης του Υπουργείου Τουρι¬ 
σμού. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τη διάταξη του άρθρου 23 παρ. 3 του Ν. 1558/1985 
«Κυβέρνηση και Κυβερνητικά Όργανα» (ΦΕΚΑ' 137). 


2. Το Π.Δ. 122/2004 «Ανασύσταση του Υπουργείου Του¬ 
ρισμού» (ΦΕΚΑ' 85). 

3. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

Άρθρο μόνο 

Η σειρά τάξης του Υπουργείου Τουρισμού καθορίζεται 
μεταξύ του Υπουργείου Πολιτισμού και του Υπουργείου 
Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 
-♦- 

Αριθ. Δ15/οικ/6178 (2) 

Τροποποίηση της Δ15/οικ/10128/25.6.2003 υπουργικής 
απόφασης με θέμα «Ενημερότητα Πτυχίου - Έκδοση 
βεβαιώσεων ανεκτέλεστου και καλής και εμπρόθε¬ 
σμης εκτέλεσης εργασιών από τις υπηρεσίες». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις των παραγράφων 45 και 46 του άρθρου 
16 του Ν. 1418/84 (ΦΕΚ Α'23/29.2.1984) όπως αντικατα- 
στάθηκε από το άρθρο 4 του Ν. 2940/01 (ΦΕΚ Α' 180/ 
6 . 8 . 2001 ). 

2. Τις διατάξεις του άρθρου 17του Π.Δ. 609/85 (ΦΕΚΑ' 
223/85) και των άρθρων 24 έως 29του Π.Δ. 334/2000 (ΦΕΚ 
Α'279/21.12.2000). 

3. Το 462/16.3.2004 έγγραφο των εργοληπτικών οργα¬ 
νώσεων: 

α) ΠΑΝΕΛΛΗΝΙΑ ΕΝΩΣΗ ΔΙΠΛΩΜΑΤΟΥΧΩΝ ΜΗΧΑΝΙ¬ 
ΚΩΝ ΕΡΓΟΛΗΠΤΩΝ ΔΗΜΟΣΙΩΝ ΕΡΓΩΝ (ΠΕΔΕΜΕΔΕ) 

β) ΠΑΝΕΛΛΗΝΙΑ ΕΝΩΣΗ ΔΙΠΛΩΜΑΤΟΥΧΩΝ ΜΗΧΑΝΟ¬ 
ΛΟΓΩΝ ΗΛΕΚΤΡΟΛΟΓΩΝ ΕΡΓΟΛΗΠΤΩΝ ΔΗΜΟΣΙΩΝ 
ΕΡΓΩΝ (ΠΕΔΜΗΕΔΕ) 

γ) ΠΑΝΕΛΛΗΝΙΑ ΕΝΩΣΙΣ ΣΥΝΔΕΣΜΩΝ ΕΡΓΟΛΗΠΤΩΝ 
ΔΗΜΟΣΙΩΝ ΕΡΓΩΝ (ΠΕΣΕΔΕ) 

δ) ΠΑΝΕΛΛΗΝΙΟΣ ΣΥΝΔΕΣΜΟΣ ΑΝΩΝΥΜΩΝ ΤΕΧΝΙ¬ 
ΚΩΝ ΕΤΑΙΡΕΙΩΝ & ΕΠΕ (ΣΑΤΕ) 

ε) ΣΥΝΔΕΣΜΟΣ ΤΕΧΝΙΚΩΝ ΕΤΑΙΡΕΙΩΝ ΑΝΩΤΕΡΩΝ 
ΤΑΞΕΩΝ (ΣΤΕΑΤ) και το 407/3.3.2004 έγγραφο της Πα¬ 
νελλήνιας Ένωσης Συνδέσμων Εργοληπτών Δημοσίων 
Έργων (ΠΕΣΕΔΕ). 

4. Το γεγονός ότι οι εργοληπτικές επιχειρήσεις των τά¬ 
ξεων Α1 , Α2,1η και 2η είναι μεγάλος αριθμός και πρέπει να 
δοθεί δυνατότητα στους εμπλεκόμενους φορείς ΤΣΜΕ- 
ΔΕ, ΤΠΕΔΕ, κ.λπ. να εναρμονίσουν τις βεβαιώσεις που εκ¬ 
δίδουν με την εξάμηνη ισχύ της Ενημερότητας πτυχίου. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Τροποποιούμε το εδ. Α περ. 4 του άρθρου 9 της 
Δ15/οικ/10128/25.6.2003 Υπουργικής Απόφασης ως 
εξής: 

4. Γιατις επιχειρήσεις της Α1, Α2, πρώτης (1ης) και δεύ¬ 
τερης (2ης) τάξης αναστέλλεται η έναρξη ισχύος της πα¬ 
ρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-Φ- 

Αριθ. Υ7α/Γ.Π. οικ. 27923 (3) 

Καθορισμός των δικαιολογητικών που πρέπει να υποβλη¬ 
θούν από τους γιατρούς της παρ. 3, περ. δ. 1 του άρ- 
θρ.29τουΝ. 3209/2003. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

α. Τις διατάξεις του Ν. 3209/ΦΕΚ 304/Α72003 «Ρυθμί¬ 
σεις θεμάτων αρμοδιότητας Υπουργείου Υγείας και Πρό¬ 
νοιας». 

β. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε τα απαραίτητα δικαιολογητικά που πρέπει 
να υποβληθούν από τους γιατρούς της παρ. 3, περ. δ. 1 
του άρθρ. 29 του Ν. 3209/2003 ως εξής: 

1. αντίγραφο άδειας ασκήσεως ιατρικού επαγγέλματος 

2. βεβαίωση του Ιατρικού Συλλόγου ότι ασκεί την ιατρι¬ 
κή χωρίς ειδικότητα 

3. βεβαίωση φορέα ή φορέων, από την οποία να προκύ¬ 
πτει η 1 θετής σύμβαση με το φορέα. 

Τα ανωτέρω δικαιολογητικά υποβάλλονται στις Διευ¬ 
θύνσεις Υγείας των κατά τόπους Νομαρχιακών Αυτοδιοι¬ 
κήσεων. 

Οι υποψήφιοι θα υποβάλλονται σε εξετάσεις ενώπιον 
τριμελούς Επιτροπής, που ορίζεται από τον Υπουργό. Η 
Επιτροπή θα υποστηρίζεται γραμματειακά από Υπάλληλο 
του Υπουργείου μας. 

Οι εξετάσεις θα διενεργούνται κάθε δύο (2) μήνες στην 
Αθήνα, με πρόγραμμα που θα καθορίζεται από την Διεύ¬ 
θυνση Επαγγελμάτων Υγείας και Πρόνοιας στο οποίο θα 
ορίζεται ο χώρος, η ημερομηνία, η ώρα κ.λπ. 

Υποψήφιος που αποτυγχάνει στις εξετάσεις έχει δικαί¬ 
ωμα συμμετοχής για άλλες δύο (2) φορές. 


Η προθεσμία υποβολής της αίτησης και των δικαιολο- 
γητικών είναι εξάμηνη και λήγει στις 24.6.2004. 

Από την δημοσίευση της παρούσας απόφασης παύει να 
ισχύει η 6333/21.1.2004 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2004 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 
-Φ- 

Αριθ. 1817 (4) 

Σύσταση Νομικού Προσώπου Δημοσίου Δικαίου με την 
επωνυμία «Κέντρο Ανοικτής Προστασίας Ηλικιωμένων 
(ΚΑΠΗ) Δ.Δ. Καρυδίτσας Δήμου Κοζάνης». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις των άρθρων 203 του Π.Δ. 410/95. 

3) Την 52/2004 απόφαση του Δημοτικού Συμβουλίου 
Δήμου Κοζάνης που αφορά τη σύσταση Νομικού Προσώ¬ 
που με την επωνυμία «Κέντρο Ανοικτής Προστασίας Ηλι¬ 
κιωμένων (ΚΑΠΗ) Δ.Δ. Καρυδίτσας Δήμου Κοζάνης». 

4) Την 4196/20.7.2001 (ΦΕΚ 988/Β/2001) απόφαση της 
Γενικής Γραμματέα Περιφέρειας Δυτικής Μακεδονίας 
που αφορά την μεταβίβαση εξουσίας υπογραφής στο Γ ε¬ 
νικό Διευθυντή κ.λπ., αποφασίζουμε: 

1) Συστήνουμε στο Δήμο Κοζάνης Νομικό Πρόσωπο Δη¬ 
μοσίου Δικαίου με την επωνυμία «Κέντρο Ανοικτής Προ¬ 
στασίας Ηλικιωμένων (ΚΑΠΗ) Δ.Δ Καρυδίτσας Δήμου Κο¬ 
ζάνης». 

2) Σκοπός του Νομικού Προσώπου είναι: 

α) Η πρόληψη βιολογικών και κοινωνικών προβλημάτων 
των ηλικιωμένων, ώστε να παραμείνουν αυτόνομα, ισότι¬ 
μα και ενεργά μέλη του κοινωνικού συνόλου. 

β) Η έρευνα σχετικών θεμάτων με τους ηλικιωμένους. 

γ) Η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικιωμένων. 

δ) Η παροχή ιατροκοινωνικής και εξωϊδρυματικής προ¬ 
στασίας στους ηλικιωμένους, ώστε τα άτομα αυτά να πα¬ 
ραμείνουν στην οικογένεια. 

3) Περιουσία: 

Περιουσία του Νομικού Προσώπου αυτή τη στιγμή δεν 
υφίσταται. 

4) Πόροι του Νομικού Προσώπου είναι: 

α) Η ετήσια επιχορήγηση του Δήμου Κοζάνης. 

β) Επιχορηγήσεις διαφόρων Υπουργείων και της Πολι¬ 
τείας γενικότερα. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή των 
μελών που έχουν ανάγκη προστασίας. 

ε) Κάθε άλλη νόμιμη πρόσοδος. 

5) Διοίκηση: 

Το Νομικό Πρόσωπο θα διοικείται από πενταμελές (5) 
Διοικητικό Συμβούλιο, το οποίο θα απαρτίζεται από τους: 

α) Τον εκάστοτε Δήμαρχο ή άλλο μέλος, αιρετό ή μη 
που ορίζεται από αυτόν, ως Πρόεδρο μαζί με τον αναπλη¬ 
ρωτή του. 

β) Ένα Δημοτικό Σύμβουλο που ορίζεται από το Δημο¬ 
τικό Συμβούλιο, μαζί με τον αναπληρωτή του. 

γ) Ένα αιρετό μέλος του ΚΑΠΗ που εκλέγεται ανάμεσα 
από τα μέλη του, μαζί με τον αναπληρωτή του. 

δ) Ένα Κοινωνικό Λειτουργό που ορίζεται από το Δημο¬ 
τικό συμβούλιο, μαζί με τον αναπληρωτή του. 

ε) Ένα δημότη που προτείνει ο Δήμαρχος ανάμεσα σε 
πρόσωπα με ανάλογη επαγγελματική ή κοινωνική δράση 
ή ειδικές γνώσεις που ορίζεται από το Δημοτικό Συμβού¬ 
λιο, μαζί με τον αναπληρωτή του. 

6) Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο του και όταν αυ¬ 
τός απουσιάζει ή κωλύεται από τον Αντιπρόεδρό του. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Κοζάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 2 Μαρτίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-*- 

Αριθ. 1639 (5) 

Σύσταση στο Δήμο Βερμίου Ν. Κοζάνης Δημοτικής Επι¬ 
χείρησης με την επωνυμία «Δημοτική Επιχείριση Βερ¬ 
μίου». 

Η ΓΕΝΙΚΗΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν. 2503/97. 

2. Τις διατάξεις των άρθρων 277 - 284 του Π.Δ. 410/95. 

3. Την 150/2003 απόφαση Δημοτικού Συμβουλίου Βερ¬ 
μίου. 

4. Την από 1.2.-2004 οικονομοτεχνική μελέτη. 

5. Την4196/20.7.2001 (ΦΕΚ988/τ.Β/30.7.-2001) απόφα¬ 
ση της Γ ενικής Γ ραμματέας Περιφέρειας Δυτικής Μακε¬ 
δονίας με την οποία η αρμοδιότητα αυτή μεταβιβάστηκε 
στον Γενικό Διευθυντή όπως και του δικαιώματος να υπο¬ 
γράφει με εντολή Γενικού Γ ραμματέα, αποφασίζουμε: 

1. Διαπιστώνουμε ότι με την 150/2003 απόφαση του Δη¬ 
μοτικού Συμβουλίου Βερμίου συστήνεται Δημοτική Επι¬ 
χείρηση στο Δήμο Βερμίου με την επωνυμία «Δημοτική 
Επιχείρηση Βερμίου (Δ.Ε.Β.)» ως ίδιο νομικό πρόσωπο 
ιδιωτικού δικαίου το οποίο διέπεται από τις διατάξεις των 
άρθρων 277 έως 284του Π.Δ. 410/95. 

2. Σκοπός της Επιχείρησης είναυη δραστηριοποίησή 
της σε τομείς Πολιτισμού, Τουρισμού, Αθλητισμού, Κοι¬ 
νωνικής Πρόνοιας και Ανάπτυξης και με τις ακόλουθες 
δράσεις: 

• Η κοινωνική, οικονομική και πολιτιστική ανάπτυξη του 
Δήμου Βερμίου και της ευρύτερης περιοχής. 

• Η ανάπτυξη συνεργασιών με τοπικούς Περιφερεια¬ 
κούς ,εθνικούς και κοινωνικούς φορείς. 

• Η ίδρυση και συμμετοχή σε επιχειρήσεις που συμβά¬ 
λουν στην τοπική ανάπτυξη και προωθούν τους σκοπούς 
της επιχείρησης, την στρατηγική του Δήμου Βερμίου και 
την πραγμάτωση του ευρύτερου αναπτυξιακού, κοινωνι¬ 
κού και πολιτιστικού ρόλου της τοπικής αυτοδιοίκησης. 

• Η σύναψη προγραμματικών συμβάσεων. 

• Η εκπόνηση και εφαρμογή προγραμμάτων προστα¬ 


σίας και βελτίωσης του περιβάλλοντος σε συνεργασία με 
κρατικούς φορείς. 

• Η ανάληψη επενδυτικών πρωτοβουλιών ή η συμμετοχή 
σε επενδυτικές πρωτοβουλίες άλλων φορέων για την αξιο¬ 
ποίηση γεωργικών, κτηνοτροφικών, δασικών, τουριστικών, 
πολιτιστικών και άλλων φυσικών πόρων και αγαθών. 

• Η επιμόρφωση των στελεχών των ΟΤΑ και των συνε¬ 
ταιριστικών οργανώσεων και των επιχειρήσεων αυτών ως 
και των άλλων νομικών προσώπων που έχουν ιδρύσει και 
στα οποία συμμετέχουν. 

• Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

• Η διοργάνωση κάθε είδους κοινωνικών, μορφωτικών, 
πολιτιστικών και αθλητικών εκδηλώσεων. 

• Η δημιουργία νέων θεσμών αθλητικού χαρακτήρα κα¬ 
θώς και η προώθηση των ήδη υπαρχόντων. 

• Η κατασκευή , εκμετάλλευση και διαχείρηση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

• Η ανάληψη δραστηριοτήτων που έχουν σχέση με την 
αναψυχή και συγκεκριμένα η δημιουργία και η εκμετάλ¬ 
λευση αναψυκτηρίων, κυλικείων κ.λπ. 

• Ο σχεδιασμός ,η υλοποίηση, η παρακολούθηση, η δια¬ 
χείρηση και η αξιολόγηση νομαρχιακών, περιφερειακών, 
εθνικών και κοινοτικών προγραμμάτων και πρωτοβουλιών 
και η υποβολή ολοκληρωμένων προγραμμάτων και προ¬ 
τάσεων σε νομαρχιακές, περιφερειακές εθνικές και κοινω¬ 
νικές αρχές και φορείς για την εξασφάλιση χρηματοδοτή¬ 
σεων και ποσών για την ίδια την επιχείρηση ή για λογα¬ 
ριασμό του Δήμου Βερμίου ή άλλων ΟΤΑ και γενικότερα 
τρίτων που προωθούν την ανάπτυξη της περιοχής. 

• Η εκπόνηση και ανάθεση εκπόνησης πάσης φύσεως 
μελετών. 

• Η προστασία εκμεταλλεύσεων. 

• Η συντήρηση της αγροτικής οδοποιίας της εδαφικής 
περιφέρειας του Δήμου. 

• Η αξιοποίηση των τοπικών υδάτων και λοιπών φυσι¬ 
κών πόρων. 

• Η ανάληψη εργολαβιών για την κατασκευή πάσης φύ¬ 
σεως έργων (κτιριακών έργων οδοποιίας, έργων ύδρευ¬ 
σης -άρδευσης, κατασκευής πεζοδρομίων, πλακοστρώ¬ 
σεων, διαμόρφωσης κοινόχρηστων χώρων κ.λ.π.) 

• Η δημιουργία εγκαταστάσεων -κτιρίων που μπορούν 
να φιλοξενήσουν αθλητικές, τουριστικές, κοινωνικές και 
πολιτιστικές δραστηριότητες (πνευματικά κέντρα, αίθου¬ 
σες πολλαπλών χρήσεων, ανοιχτοί και κλειστοί χώροι 
άθλησης, κλπ), η διοίκηση η διαχείριση και η εκμετάλλευ¬ 
ση αυτών καθώς και άλλων συναφών με το αντικείμενο 
της επιχείρησης εγκαταστάσεων, για την βελτίωση του 
εκάστοτε παρεχόμενου προϊόντος της περιοχής. 

• Η ανάπλαση αξιοποίηση και εκμετάλλευση των κοινό¬ 
χρηστων χώρων του Δήμου Βερμίου καθώς και των χώ¬ 
ρων άθλησης και αναψυχής. 

• Η εκπόνηση εφαρμοσμένων προγραμμάτων κοινωνι¬ 
κής πρόνοιας. 

• Η προώθηση των τοπικών προϊόντων και υπηρεσιών. 

• Η αξιοποίηση αγορά και λειτουργία χερσαίων μετα¬ 
φορικών μέσων και πάσης φύσεως μηχανημάτων. 

• Η ανάδειξη και αξιοποίηση των αρχαιολογικών και 
ιστορικών μνημείων της περιοχής του Δήμου Βερμίου 

• Η προώθηση των τοπικών προϊόντων και υπηρεσιών. 

• Η αξιοποίηση ενεργειακών πόρων. 

• Η οργάνωση και υλοποίηση εκπαιδευτικών και επι¬ 
μορφωτικών προγραμμάτων για την κατάρτιση ανέργων 
δημοτών στους συγκεκριμένους τομείς δραστηριότητας 
της επιχείρησης. 

• Η συνεργασία και η μεταφορά επιτυχημένων πρακτι¬ 
κών από το εσωτερικό και το εξωτερικό στους αντίστοι¬ 
χους τομείς, η αξιοποίηση εθνικών και ευρωπαϊκών προ¬ 
γραμμάτων και πρωτοβουλιών, στους τομείς τουρισμού, 
πολιτισμού, αθλητισμού και περιβάλλοντος, οι διαπολιτι- 
σμικές ανταλλαγές και η συμμετοχή σε τοπικά περιφερει¬ 
ακά και ευρωπαϊκά δίκτυα και η καλύτερη αξιοποίηση των 
πολιτιστικών συλλόγων 

• Η συνεργασίες με άλλες Δημοτικές Επιχειρήσεις. 

• Η συμμετοχή σε κοινοπραξίες και δίκτυα. 

• Η λειτουργία κοινωφελών δικτύων. 

• Η κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης και η ανά¬ 
πτυξη των άλλων επιχειρηματικών δραστηριοτήτων οι 
οποίες εμπεριέχουν πολιτιστικό, τουριστικό, αθλητικό ή 
οικονομικό περιεχόμενο. 

3. Διοίκηση της επιχείρησης 

Η επιχείρηση διοικείται από πενταμελές διοικητικό συμ¬ 
βούλιο που τα μέλη του ορίζονται με αναπληρωτές από το 
δημοτικό συμβούλιο. 

Από τα μέλη του διοικητικού συμβουλίου οιτρείς(3) θα 
είναι αιρετοί εκπρόσωποι του Δήμου Βερμίου (εκ των 
οποίων ένας της μειοψηφίας) ,ένας (1) εκπρόσωπος πολι¬ 
τιστικού φορέα της περιοχής και ένα (1) μέλος δημότης ή 
κάτοικος του Δήμου Βερμίου που διαθέτει εμπειρία ή 
γνώσεις σχετικές με το αντικείμενο της επιχείρησης. 

Σε περίπτωση που η επιχείρηση απασχολεί πάνω από 20 
εργαζόμενους θα συμμετέχει στο διοικητικό συμβούλιο 
της και ένας (1) εκπρόσωπος των εργαζομένων μειώνο¬ 
ντας αντίστοιχα τον αριθμό συμμετοχών των δημοτικών 
συμβούλωντης πλειοψηφίας σε έναν. 

4. Διάρκεια και έδρα της επιχείρησης. 

Η διάρκεια της επιχείρησης είναι πενήντα (50) χρόνια 
και αρχίζει από τη Δημοσίευση της κατά το νόμο απόφα¬ 
σης στην Εφημερίδα της Κυβέρνησης. 

Η έδρα της επιχείρησης θα είναι το δημοτικό κατάστη¬ 
μα του Δήμου Βερμίου. 

5. Κεφάλαιο -Πόροι της επιχείρησης. 

Ο Δήμος θα καταβάλλει στην επιχείρηση χρηματικό πο¬ 
σό 25.000 ευρώ ως Αρχικό κεφάλαιο για την κάλυψη των 
πρώτων λειτουργικών δαπανών. 

Οι πόροι της επιχείρησης θα προέλθουν από: 

• Τις επιχορηγήσεις φορέων και τη διαχείριση εθνικών 
και ευρωπαϊκών προγραμμάτων. 

• Τη λειτουργίατων δραστηριοτήτων στους διάφορους 
τομείς της επιχείρησης. 

• Την διάθεση υλικού προβολής από χορηγίες σπόνσο¬ 
ρες διαφημίσεις κ.λπ. 

• Δωρεές, κληρονομιές δάνεια και κάθε άλλη νόμιμη 
πηγή. 

6. Διάλυση - εκκαθάριση της επιχείρησης. 

Η επιχείρηση διαλύεται: 

Α) Με απόφαση του δημοτικού συμβουλίου με την από¬ 
λυτη πλειοψηφίατων μελώντου. 

Β) Όταν λήξει χωρίς να παραταθεί η διάρκεια της επι¬ 
χείρησης και 

Γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση 


γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, πληρώνονται τα χρέη της επιχείρησης. 

Το υπόλοιπο περιέρχεται στο Δήμο. 

Με την απόφαση αυτή προκαλείται δαπάνη του Δήμου 
Βερμίου ύψους 25.000 ευρώ. 

Το οποίο θα προβλεφθεί στον προϋπολογισμό του 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 10 Μαρτίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 1736 (6) 

Τροποποίηση της 12520/3.12.2001 απόφασης της Γενι¬ 
κής Γραμματέας Περιφέρειας Δυτικής Μακεδονίας 
περί σύστασης Δημοτικής Επιχείρησης Πολιτισμού - 
Αθλητισμού και Κοινωνικής Πρόνοιας Δήμου Καμβου- 
νίων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις των άρθρων 277 - 284 του Π.Δ. 410/95. 

3. Την 12520/3.12.2001 απόφαση της Γενικής Γραμμα¬ 
τέας Περιφέρειας Δυτικής Μακεδονίας περί σύστασης 
Δημοτικής Επιχείρησης Πολιτισμού - Αθλητισμού και Κοι¬ 
νωνικής Πρόνοιας Δήμου Καμβουνίων. 

4. Την 28/2004 απόφαση του Δημοτικού Συμβουλίου 
Καμβουνίων περί τροποποίησης της ανωτέρω απόφασης 
σύστασης της επιχείρησης ως προς την ονομασία της. 

5. Την 4196/20.7.2001 (ΦΕΚ988/τ. Β730.7.2001) απόφα¬ 
ση της Γ ενικής Γ ραμματέας Περιφέρειας Δυτικής Μακε¬ 
δονίας με την οποία η αρμοδιότητα αυτή μεταβιβάστηκε 
στον Γ ενικό Διευθυντή όπως και του δικαιώματος να υπο¬ 
γράφει με εντολή Γ ενικού Γ ραμματέα, αποφασίζουμε: 

Τροποποιούμε εν μέρειτην 12520/3.12.2001 απόφασης 
της Γενικής Γραμματέας Περιφέρειας Δυτικής Μακεδο¬ 
νίας περί σύστασης Δημοτικής Επιχείρησης Πολιτισμού- 
Αθλητισμού και Κοινωνικής Πρόνοιας Δήμου Καμβουνίων 
κατά το μέρος που αφορά την ονομασία της επιχείρησης 
και συγκεκριμένα το άρθρο 1 ως ακολούθως: 

Μετονομάζουμε την Αμιγή Δημοτική Επιχείρηση με την 
επωνυμία «Δημοτική Επιχείρηση Πολιτισμού - Αθλητι¬ 
σμού και Κοινωνικής Πρόνοιας Δήμου Καμβουνίων» σε 
«Δημοτική Επιχείρηση Πολιτισμού- Αθλητισμού και, Κοι¬ 
νωνικής Πρόνοιας και Ανάπτυξης Δήμου Καμβουνίων». 

Κατά τα λοιπά εξακολουθεί και ισχύει η 12520/ 
3.12.2001 απόφαση της Γενικής Γραμματέας Περιφέρει¬ 
ας Δυτικής Μακεδονίας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 3 Μαρτίου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

Αριθ. 728 (7) 

Τροποποίηση της Συστατικής Πράξης της Δημοτικής Επι¬ 
χείρησης Δήμου Αγ. Γεωργίου Ν. Κέρκυρας με την 
επωνυμία «Αναπτυξιακή Επιχείρηση Δήμου Αγίου Γε¬ 
ωργίου» (ΑΝ.Ε.Δ.ΑΓ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 278 παρ. 1 του Π. Δ/τος 
410/95 (Δ.Κ.Κ.) όπως αντικαταστάθηκαν με τις όμοιες του 
άρθρου 11 παρ. 23 του Ν. 2503/97. 

2. Την 25027/9.4.1984 απόφαση του Υπουργού Εσωτε¬ 
ρικών (ΦΕΚ 244/10.4.1984 τεύχος Β'). 

3. Την 2905/24.2.2000 απόφασή μας περί σύστασης 
Αναπτυξιακής Επιχείρησης Δήμου Αγ. Γεωργίου (ΦΕΚ 
400/τ.Β'/27.3.2000). 

4. Την 145/2003 απόφαση Δ.Σ. Δήμου Αγ. Γεωργίου πε¬ 
ρί τροποποίησης της παραγράφου 9 (μετοχικό της κεφά¬ 
λαιο), της 4/2000 όμοιας αυτής. 

5. Την 12321/13.7.2000 (ΦΕΚ 883/Β/18.7.2000) απόφαση 
της Γενικής Γραμματέως της Π.Ι.Ν. περί μεταβίβασης αρ¬ 
μοδιοτήτων και παροχής εξουσιοδότησης υπογραφής «Με 
Εντολή Γ ενικού Γ ραμματέα Περιφέρειας», αποφασίζουμε: 

1. Τροποποιούμε την παράγραφο ΣΤ (Μετοχικό Κεφά¬ 
λαιο) της 2905/24.2.2000 Απόφασής μας που δημοσιεύ- 
θηκε στο ΦΕΚ 400/27.3.2000, περί σύστασης Αναπτυξια¬ 
κής Επιχείρησης Δήμου Αγ. Γεωργίου με την επωνυμία 
«Αναπτυξιακή Επιχείρηση του Δήμου Αγ. Γεωργίου» 
(ΑΝ.Ε.Δ.ΑΓ.) και η οποία διατυπώνεται ως εξής: 

«Αυξάνει το μετοχικό κεφάλαιο της Επιχείρησης κατά 
88.000 ευρώ και διαμορφώνεται στο ποσό των 132.020,54 
ευρώ». 

2. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Αγ. Γεωργίου, ύψους 88.000 ευρώ, η 
οποία θα καλυφθεί εντός της επόμενης τριετίας. 

Κατά τα λοιπά ισχύει η 2905/24.2.2000 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Μαρτίου 2004 

Με εντολή Γ ενικού Γ ραμματέα Περιφέρειας 
ΓΙΑΝΝΗΣ Π ΕΤΣΙ ΟΣ 

-♦- 

Αριθ. 1434 + 1241 (8) 

Συμπλήρωση της 8068/2.1.2004 απόφασης του Γενικού 
Γραμματέα Περιφέρειας Ιονίων Νησιών (ΦΕΚ 152/ 
30.1.2004 τ. Β'). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 1 - 9 Ν. 2503/97 (ΦΕΚ 9/τ. 
Α'/30.1.2001) «Διοίκηση, Οργάνωση, στελέχωση της Πε¬ 
ριφέρειας ρύθμιση θεμάτων για την Τοπ. Αυτ/ση και άλ¬ 
λες διατάξεις». 

2. Τις διατάξεις άρθρου 12 Ν. 1188/81 «περί Κυρώσεως 
του Κώδικα περί καταστάσεως προσωπικού ΟΤΑ όπως 
αυτό αντικαταστάθηκε με τις όμοιες της παρ. 5 άρθρου 8 
Ν. 2307/95». 

3. Τις διατάξεις: α) του άρθρου 12 Ν. 2880/2001 (ΦΕΚ 9/ 


τ.Α'/30.1.2001) Πρόγραμμα Πολιτεία για την μεταρρύθμι¬ 
ση και τον εκσυγχρονισμό της Δημόσιας Διοίκησης και 
άλλες διατάξεις, β) του άρθρου 8 παρ. 7, 8 Ν. 3106/2003 
(ΦΕΚ30/10.2.2003τ, Α'). 

4. Την 8068/2.1.2004 απόφαση του Γενικού Γραμματέα 
Περιφέρειας Ιονίων Νησιών με την οποία εγκρίθηκε ο Ορ¬ 
γανισμός Εσωτερικής Υπηρεσίας του Ν.Π. Δημοτικοί Παι¬ 
δικοί Σταθμοί Αργοστολιού (ΦΕΚ 152/30.1.2004) τ. Β'. 

5. Την 9/2003 απόφαοτη του Δ.Σ. του Ν.Π. Δημοτικοί 
Παιδικοί Σταθμοί Δ. Αργοστολιού με την οποία συμπλη¬ 
ρώνεται ο Οργανισμός Εσωτερικής Υπηρεσίας του Ν.Π. 
και συγκεκριμένα το άρθρο 6 «Οργανική Σύνθεση προ¬ 
σωπικού», όπως εγκρίθηκε με την 26/2004 απόφαση του 
Δημοτικού Συμβουλίου Δ. Αργοστολιού. 

6. Την 4/25.2.2004 σύμφωνη γνωμοδότηση του Υπηρε¬ 
σιακού Συμβουλίου άρθρου 8 Ν. 2307/95 υπαλλήλων ΟΤΑ 
Ν. Κεφ/νίας. 

7. Τις διατάξειςτου άρθρου 27 Ν. 2081/91 μετο οποίο προ¬ 
στέθηκε νέο άρθρο 29α Ν. 1558/85 για τον έλεγχο των δα¬ 
πανών που προκαλούν οι κανονιστικές διοικητικές πράξεις. 

8. Τη 12321/2000 (ΦΕΚ 883/Β/2000) απόφαση του 
Γ.Γ.Π.Ι.Ν. γιατη μεταβίβαση αρμοδιοτήτων, αποφασίζουμε: 

Εγκρίνουμε τις 9/2003 και 26/2004 αποφάσεις του Διοι¬ 
κητικού Συμβουλίου του Ν.Π. Δημοτικοί Παιδικοί Σταθμοί 
Αργοστολιού και Δημοτικού Συμβουλίου Δ. Αργοστολιού 
με τις οποίες αποφασίζεται η συμπλήρωση του Οργανι¬ 
σμού Εσωτερικής Υπηρεσίας του εν λόγω Ν.Π. και συγκε¬ 
κριμένα στο άρθρο 6 «ΟΡΓΑΝΙΚΗ ΣΥΝΘΕΣΗ ΠΡΟΣΩΠΙ¬ 
ΚΟΥ», στο μόνιμο προσωπικό ως κατωτέρω: 

ΜΟΝΙΜΟ ΠΡΟΣΩΠΙΚΟ 

Κλάδος ΠΕ Νηπιαγωγών 

Θέσεις (4) 

Βαθμός Δ'-Α' 

Κλάδος ΥΕ 14 Βοηθητικού Προσωπικού (Βοηθοί Μαγεί¬ 
ρων) 

Θέσεις (4) 

Βαθμός Ε' - Β'. 

Κατά τα λοιπά ισχύει η 8068/2.1.2004 απόφαση Γενικού 
Γ ραμματέα Περιφέρειας Ιονίων Νησιών (ΦΕΚ 152/30.1.2004/ 

τ.Β'). 

Από τις διατάξεις της απόφασης αυτής προκαλείται δα¬ 
πάνη στον προϋπολογισμό έτους 2004 του Ν.Π. Δημοτι¬ 
κοί Παιδικοί Σταθμοί Αργ/λίου η οποία θα καλυφθεί από 
τους ΚΑΠ, το ύψος της οποίας θα ανέλθει στο ποσό των 
120.000 ευρώ και θα βαρύνει το Ν.Π. Δημοτικοί Παιδικοί 
Σταθμοί Αργοστολιού. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αργοστόλι, 5 Μαρτίου 2004 
Με εντολή Γ ενικού Γ ραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

-♦- 

Αριθ. 2317 (9) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου με την επωνυμία «Δημοτικός Παι¬ 
δικός Σταθμός Περιβολίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 1188/81 καθώς και τις όμοιες του 
Ν. 2307/95. 

2. Την 9/2002 απόφαση του Δ.Σ. του Ν.Π.Δ.Δ. με την 
επωνυμία «Δημοτικός Παιδικός Σταθμός Περιβολίων». 

3. Την 145/2002 απόφαση του Δ.Σ. του Δήμου Θερίσου. 

4. Την 4 παρ. 2/6.2.2004 απόφαση του υπηρεσιακού 
Συμβουλίου Ο.Τ.Α. Νομού Χανιών. 

5. Την 6730/12.8.2003 (ΦΕΚ1288/Β/2003) απόφαση του 
Γ.Γ. Περιφέρειας Κρήτης «Ορισμός εισηγητών και μετα¬ 
βίβαση εξουσίας υπογραφής», αποφασίζουμε: 

Καταρτίζουμε τον Ο.Ε.Υ. του Ν.Π.Δ.Δ. με την επωνυμία 
«Δημοτικός Παιδικός Σταθμός Περιβολίων» ως εξής: 

ΑΡΘΡΟ Ιον. 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Παιδικού Σταθμού Περι- 
βολίων λειτουργούν σε επίπεδο Αυτοτελούς Γραφείου 
ανάλογα με την δυναμικότητα του Σταθμού (50 νήπια) 
σύμφωνα με την συστατική πράξη εφαρμογής του 4010/ 
2.4.2001 απόφαση της Γ.Γ. Περιφέρειας Κρήτης. Το Αυ¬ 
τοτελές Γ ραφείο του Δ.Π.Σ Περιβολίων αποτελείται από 
τα εξής γραφεία: 

Α. Γ ραφείο Προσχολικής Αγωγής. 

Β. Γ ραφείο Διοικητικό. 

ΑΡΘΡΟ 2ον. 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ 
ΓΡΑΦΕΙΟΥ ΚΑΙ ΓΡΑΦΕΙΩΝ. 

Α. Ο Προϊστάμενος εποπτεύει, συντονίζει και κατευθύ¬ 
νει το παιδαγωγικό έργο του Σταθμού και γενικά μεριμνά 
για τη ν εύ ρυ θμη λειτο υ ργία το υ σύ μφωνα με τον ισχύ ο ντα 
κανονισμό. 

Β. Το Γ ραφείο Προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια, σε συνεργασία με το προσωπικό του Σταθμού. 

Γ. Το Γ ραφείο Διοικητικό επιμελείται τις παντός είδους 
διοικητικές εργασίες του Σταθμού τις αρμοδιότητες του 
οποίου εκτελεί η Διευθύντρια. 

ΑΡΘΡΟ 3ον. 

ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΑΥΤΟΤΕΛΟΥΣ ΓΡΑΦΕΙΟΥ. 

1. Είναι υπεύθυνος γιατην εύρυθμη λειτουργία του Παι¬ 
δικού Σταθμού και την τήρηση του παιδαγωγικού προ¬ 
γράμματος. 

2. Μεριμνά για την σωστή εφαρμογή του κανονισμού 
λειτουργίας του Σταθμού και την εκτέλεση των αποφάσε¬ 
ων του Διοικητικού Συμβουλίου. 

3. Φροντίζει για την εσωτερική τάξη καιτην εύρυθμη λει¬ 
τουργία του Σταθμού αναφέροντας στο Δ.Σ. τυχόν δυ¬ 
σκολίες, παραβάσεις και προβλήματα. 

4. Πρόί'σταται όλων των υπαλλήλων του Σταθμού, επο- 
πτεύειτην σωστή εκτέλεση των καθηκόντωντους, συντο¬ 
νίζει το έργο τους ανάλογα με τις ανάγκες που ανακύ¬ 
πτουν κάθε φορά και ενημερώνει του Δ.Σ. για όλα τα θέ¬ 
ματα που έχουν σχέση με τον Σταθμό. 

5. Συγκαλείτο προσωπικό του Σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του Σταθμού και 
όποτε κριθεί αναγκαίο. 

6. Συγκαλεί συγκέντρωση γονέων τουλάχιστον δύο φο¬ 
ρές τον χρόνο, ύστερα από απόφαση του Διοικητικού 
Συμβουλίου. Στην συγκέντρωση παρευρίσκονται, εκτός 
από την Διευθύντρια ο Πρόεδρος και τα μέλη του Δ.Σ και 
το παιδαγωγικό και βοηθητικό προσωπικό. Σκοπός τη συ¬ 


γκέντρωσης είναι η ενημέρωση των γονέων για ζητήματα 
που αφορούν τα παιδιά και την λειτουργία του Σταθμού. 

7. Φροντίζει για την σωματική και ψυχική υγεία των νη¬ 
πίων σε συνεργασία με τον παιδίατρο και αν διαπιστώ¬ 
σουν ένα πρόβλημα ενημερώνουν το γονιό. 

8. Κατευθύνει το προσωπικό καθαριότητας -βοηθητι¬ 
κών εργασιών, επιμελείται μέτρων προστασίας για την 
σωματική ακεραιότητα, επιβλέπει την καθαριότητα του 
Σταθμού, φροντίζει για την έγκαιρη παρασκευή του φα¬ 
γητού. 

9. Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση δικαιολογημένης 
ή μη απουσίας του και ασκεί κάθε άλλη αρμοδιότητα που 
του ανατίθεται με απόφαση του Διοικητικού Συμβουλίου. 

10. Επιμελείται για τον εφοδιασμό του Σταθμού με τα 
αναγκαία τρόφιμα και λοιπά είδη και υλικά, καθώς και για 
την καλή φύλαξη συντήρηση και διάθεση αυτών. Υπογρά¬ 
φει τα δελτία εισαγωγής και εξαγωγής. 

11. Καταρτίζει το πρόγραμμα διατροφής, σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών, όπως προβλέπεται από τον κανονι¬ 
σμό λειτουργίας σε συνεργασία με το Δ.Σ του Νομικού 
Προσώπου. 

12. Ενημερώνει το Δ.Σ για την διαγραφή των παιδιών. 

13. Κρατά τα κλειδιά του Σταθμού και της αποθήκης 
τροφίμων. 

14. Τηρεί όλα τα απαραίτητα βιβλία και είναι υπεύθυνη 
για την τήρηση του εμπιστευτικού πρωτοκόλλου αλληλο¬ 
γραφίας και της στρογγυλής σφραγίδας . 

15. Εισηγείται στο Δ.Σ για τον έγκαιρο εφοδιασμό των 
αιθουσών με εκπαιδευτικά ψυχαγωγικά υλικά και μεριμνά 
έγκαιρα για την συντήρηση και αποκατάσταση ζημιών 
των κτιριακών εγκαταστάσεων και του πάσης φύσεως 
εξοπλισμού στο Σταθμό. 

16. Είναι υπεύθυνος για τον έλεγχο και την θεώρηση 
όλων των καταστάσεων πληρωμής του προσωπικού, των 
χρηματικών ενταλμάτων και λοιπών παραστατικών πριν 
υπογραφούν από τον Πρόεδρο. 

17. Συνεργάζεται με το Δ.Σ τον Παιδίατρο και ειδικούς 
συνεργάτες για την εκπόνηση προγραμμάτων επί πλέον 
των καθημερινών δραστηριοτήτων του παιδικού σταθ¬ 
μού. 

Επιπροσθέτως η Διευθύντρια λόγω ελλείψεως Διοικητι¬ 
κού υπαλλήλου εκτελεί και τα καθήκοντα αυτού τα οποία 
είναι: 

1. Εκτελεί χρέη γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμβάνο- 
νται απ’ αυτό στο βιβλίο πρακτικών. 

2. Ενημερώνει τον Προϊστάμενο για τα παρόντα στο 
Σταθμό παιδιά. 

3. Είναι υπεύθυνος για την προμήθεια και τον έγκαιρο 
εφοδιασμό του Σταθμού, μετά αναγκαία τρόφιμα και λοι¬ 
πά υλικά, για την καλή φύλαξη συντήρηση και διάθεση 
του υλικού καθώς και για την λοιπή εν γένειπεριουσίατου 
Σταθμού σύμφωνα με τις αποφάσεις του Δ.Σ. 

4. Εκδίδει και συνυπογράφει με την μαγείρισσα τα δελ¬ 
τία εισαγωγής και εξαγωγής υλικού. 

5. Συντάσσει τις μισθοδοτικές καταστάσεις του πάσης 
φύσεως προσωπικού του Σταθμού. 

6. Τηρεί όλα τα διοικητικά και διαχειριστικά βιβλία του 
Σταθμού. 

7. Καταχωρεί κάθε μέρα στα διαχειριστικά βιβλία τις 
εξαγωγές και εισαγωγές τροφίμων και λοιπών υλικών κα- 

θώς επίσης και τις εισπράξεις τροφείων των νηπίων που 
πραγματοποιούνται κάθε τέλος του μηνάς. 

8. Συγκεντρώνει άλατα απαραίτητα δικαιολογητικά, βά¬ 
σει των οποίων εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο. 

9. Είναι υπεύθυνος για την τήρηση γενικά των λογαρια¬ 
σμών, την συγκέντρωση των παραστατικών στοιχείων της 
διαχείρησης και την φύλαξη και ταξινόμηση των δικ/κών 
εισπράξεων, έτσι που να είναι ευχερής ο έλεγχος σε οποι- 
οδήποτε χρόνο. 

10. Παραλαμβάνει παρουσία υπαλλήλου του Σταθμού 
τα τρόφιμα και υλικά. 

11. Προβαίνει στην κατάρτιση του Προϋπολογισμού 
εσόδων και εξόδων καθώς και απολογισμού - ισολογι¬ 
σμού του Σταθμού και εγκαίρως καταθέτει σχέδια αυτών 
στο Διοικητικό Συμβούλιο προς έγκριση και ψήφιση. 

12. Συντάσσει την αλληλογραφία του Σταθμού, και τη¬ 
ρείτο αρχείο. 

13. Εκτελεί κάθε εξωτερική εργασία του Σταθμού. 

14. Είναι υπεύθυνη και υπόλογη για πάσης φύσεως υλι¬ 
κό του Σταθμού. 

15. Οι ώρες εργασίας του καλύπτονται κατά το τελευ¬ 
ταίο ωράριο της και κανονικής λειτουργίας του Σταθμού, 
έτσι ώστε να συμπίπτουν με την φύλαξη και παράδοση 
των παιδιών όπου καθίσταται και υπεύθυνος μετά την 
αποχώρηση των υπαλλήλων του κλάδου Βρεφονηπιοκο- 
μίας ή Νηπιαγωγών (προσωρινός) και συνεπώς την συ¬ 
μπλήρωση εργασίας επτά και μισή ωρών ημερησίως. Το 
Δ.Σ ύστερα από έγγραφη εισήγηση του Προϊσταμένου 
μπορεί να καθορίσει διαφορετικά το ωράριο εργασίας 
του. 

ΑΡΘΡΟ 4ον. 

ΚΑΘΗΚΟΝΤΑ 

Α'. Βρεφονηπιοκόμων - Νηπιαγωγών. 

1. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολούν τα παιδιά σύμφωνα με το ημερή¬ 
σιο πρόγραμμα απασχόλησης και προσφέρουν σ’ αυτά 
με υπομονή και στοργή όλες τις δυνατότητες για να ανα¬ 
πτύξουν την προσωπικότητά τους επιδιώκοντας να δημι¬ 
ουργήσουν σ’ αυτά ικανότητα συγκέντρωσης, αυτενέρ¬ 
γεια, εμπιστοσύνη στον εαυτό τους και τις προσωπικές 
τους δυνατότητες. 

2. Εισηγούνται στον Προϊστάμενο τις ανάγκες εφοδια¬ 
σμού στο Σταθμό για την εφαρμογή του προγράμματος, 
με τα απαιτούμενα υλικά. 

3. Φροντίζουν για την σωστή οργάνωση και τάξη των αι¬ 
θουσών. Παρακολουθούν τη συμπεριφορά των παιδιών 
και ενημερώνουν τον Προϊστάμενο για κάθε ύποπτο σχε¬ 
τικά με την υγεία των παιδιών περιστατικό ή οποιοδήποτε 
άλλο θέμα. 

Τηρούν το βιβλίο παρουσίας των παιδιών και ενημερώ¬ 
νουν τον Προϊστάμενο στις περιπτώσεις απουσίας των. 

5. Καταχωρούν καθημερινά τη διδαχθεία ύλη, στο σχετι¬ 
κό βιβλίο. 

6. Είναι υπεύθυνοι και υπόλογοι για τα εποπτικά μέσα δι¬ 
δασκαλίας και το εκπαιδευτικό υλικό, που τους έχει δια¬ 
τεθεί. 

7. Μεριμνούν για την ανάπαυση των παιδιών, σύμφωνα 
με το πρόγραμμα ημερήσιας απασχόλησης. 


8. Διοργανώνουν εορταστικές εκδηλώσεις, σε συνερ¬ 
γασία του Προϊσταμένου του Σταθμού. 

9. Είναι υπεύθυνοι για την παραλαβή των παιδιών, από 
τους γονείς και την παράδοσή τους σ’ αυτούς ή τον κηδε¬ 
μόνα τους. 

10. Βοηθούντον Προϊστάμενο ότανπαρίσταται ανάγκη, 
σε οποιοδήποτε από τα καθήκοντάτου. 

11. Εκτελούν οποιαδήποτε άλλη υπηρεσία, σχετικά με 
το έργο που τους ανατίθεται από τον προϊστάμενο. 

Β' Βοηθών Βρεφοκόμων - Παιδοκόμων. 

1. Φροντίζουν τα παιδιά κατά την προέλευση και απο¬ 
χώρησή τους από τον Σταθμό. 

2. Βοηθούν και προσέχουν τα παιδιά στις αίθουσες, την 
ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαιτέ¬ 
ρως τα μικρότερα την ώρα της ξεκούρασης, την ώρα του 
παιχνιδιού στην αυλή, και πάντα με τις υποδείξεις των 
Βρεφονηπιοκόμων. 

4. Εξυπηρετούν τα παιδιά στην τουαλέτα, την στιγμή 
του πλυσίματος και τα βοηθούν στο ντύσιμο. 

5. Βοηθού ν τα νήπια την ώρα της προετοιμασίας για φα¬ 
γητό, ποδιές κ.λπ. 

6. Εκτελούν κάθε παιδαγωγική εργασία που τους ανατί¬ 
θεται από τους Βρεφονηπιοκόμους - Νηπιαγωγούς. 

Γ Μαγείρισσα ή Μάγειρας. 

1. Είναι υπεύθυνη για το μαγειρείο και την επιμελημένη 
και έγκαιρη Παρασκευή του φαγητού, σύμφωνα με το δι¬ 
αιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού εισηγούμενη κάθε σχετικό μέτρο. 

2. Φροντίζει για το σερβίρισμα του προγεύματος καθώς 
και του μεσημεριανού φαγητού. 

3. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους, ευθυνόμενη για την κάθε απώλεια ή αδικαιολόγητη 
καταστροφή. 

4. Φροντίζει για την έγκαιρη τακτοποίηση των προμη- 
θευόμενων τροφίμων στον κατάλληλο χώρο αποθήκευ¬ 
σης αυτών και μεριμνά για την καλή διατήρηση της τάξης 
και της καθαριότητας του χώρου του μαγειρείου. 

5. Προτείνει την λήψη κάθε μέτρου που θεωρεί ανα¬ 
γκαίο, για την καλή λειτουργία του μαγειρείου. 

6. Εκτελεί κάθε άλλη εργασία, βοηθητικών εργασιών, 
που της ανατίθεται από τον Προϊστάμενο. 

7. Σ’ όλες τις παραπάνω εργασίες, βοηθείται από το 
προσωπικό καθαριότητας -βοηθητικών εργασιών, με 
υπόδειξη του Προϊσταμένου. 

Δ'. Προσωπικού καθαριότητας - Βοηθητικών εργασιών. 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, κτιριακών 
και εξοπλισμού, εκτός εκείνων του μαγειρείου και της 
αποθήκης. 

2. Είναι αποκλειστικά υπόλογοι για τον γενικό ιματισμό 
του Σταθμού που παραλαμβάνουν από τον υπάλληλο κλά¬ 
δου Διοικητικού ή Προϊστάμενο και οφείλουν να μερι¬ 
μνούν για την καλή συντήρηση καθαριότητα και φύλαξη 
αυτού στον κατάλληλο χώρο, ευθυνόμενοι για κάθε απώ¬ 
λεια ή αδικαιολόγητη καταστροφή του. 

3. Βοηθούν τη μαγείρισσα, σε περίπτωση που δεν υπάρ¬ 
χει βοηθός μαγείρου στην προετοιμασία του φαγητού 
των παιδιών καθώς και στην τακτοποίηση των ειδών κα¬ 
θαριότητα και είναι υπόλογοι. 

4. Φροντίζουν για την διανομή του φαγητού και παρευ- 

ρίσκονται κατά την ώρα του φαγητού στην τραπεζαρία 
και βοηθούν τα παιδιά καθόλη τη διάρκεια. 

5. Φροντίζουν μετά το τέλος του φαγητού για την καθα¬ 
ριότητα των παιδιών. 

6. Φροντίζουν για την καθαριότητα του χώρου της τρα¬ 
πεζαρίας, πριν και μετά το φαγητό, καθώς και των επί¬ 
πλων αυτής, σκουπίζουν και σφουγγαρίζουν το δάπεδο 
καθώς και όλο το κτίριο. 

7. Σε περίπτωση κωλύματος ή ασθένειας του υπαλλή¬ 
λου, που έχει ορισθεί να ασκείτο καθήκοντα μαγείρισσας 
και μη υπάρχοντος άλλου στον ίδιο κλάδο βοηθητικού 
προσωπικού μαγείρισσας, εκτελούν εκ περιτροπής, τα 
καθήκοντα της μαγείρισσας, μέχρι την πρόσληψη εκτά¬ 
κτου υπαλλήλου προς αναπλήρωση του κωλυόμενου ή 
του ασθενούντος. 

8. Επιλαμβάνονται της καθαριότητας των παιδιών, τα 
καθαρίζουν όταν λερώνονται στην τουαλέτα, τα αλλά¬ 
ζουν όταν λερωθούν ή κάνουν εμετό κ.λ.π. 

9. Επιμελούνται των εργασιών του κήπου (πότισμα, κα¬ 
θαριότητα της παιδικής χαρά κ.τ.λ) 

10. Επιμελούνται της καθαριότητας των παιχνιδιών, της 
τοποθέτησης τους στον αύλιο χώρο κατά την ώρα του 
διαλείμματος καθώς και της συγκέντρωσης και τακτοποί¬ 
ησης αυτών μετά το πέρας του διαλείμματος. 

11. Εκτελούν κάθε άλλη εργασία με υπόδειξη του Προϊ¬ 
σταμένου . 

ΑΡΘΡΟ δον. 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ. 

Οι θέσεις του προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ. 

1. Κλάδος ΤΕ9 Βρεφονηοκομίας 
Θέση 1 

Βαθμός Δ' - Α' 

2. Κλάδος ΤΕ Διοικητικός - Λογιστικός 
Θέση 1 

Βαθμός Δ' - Α'. 

3. Κλάδος ΔΕ8 Βοηθών Βρεφοκόμων - Παιδοκόμων. 
Θέση Δ' - Α' 

4. Κλάδος ΥΕ16 Προσωπικό καθαριότητας - Βοηθητι¬ 
κών εργασιών. 

Θέσεις 2 
Βαθμός Ε' - Β'. 

Β'. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ. 

1. ΤΕ Νηπιαγωγών (προσωρινός) 

Θέση 1 

2. ΤΕ Βρεφονηπιοκομίας 
Θέση 1 

3. ΥΕ14 Μαγείρων 
Θέση 1 

Οι θέσεις των κλάδων Π Ε νηπιαγωγών (προσωρινός) και 
ΤΕ Νηπιαγωγών (προσωρινός) μετατρέπονται μόλις κε¬ 
νωθούν με οποιοδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 του Ν. 2646/1998. 

Γ' ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 
Με σύμβαση έργου θα μπορούν να προσλαμβάνονται 
ορισμένες κατηγορίες επιστημόνων - συνεργατών (παι¬ 


δίατρος ψυχολόγος γυμναστής κ.λ.π) σύμφωνα με τις 
ανάγκες του Ν.Π και σύμφωνα με τις ισχύουσες κάθε φο¬ 
ρά διατάξεις. Οι αρμοδιότητες αυτών θα περιγράφονται 
στη σύμβαση έργου. 

ΑΡΘΡΟ 6ον. 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα το οποίο θα υπηρετούν στο Ν.Π.Δ.Δ. 
υπάλληλοι των κλάδων ΠΕ Νηπιαγωγών (προς/νός) ΤΕ 
Βρεφονηπιοκομίας καιΤΕ9 Βρεφονηπιοκομίας. Μετά την 
κατάργηση των προσωποπαγών θέσεων Προϊστάμενοι 
κρίνονται αποκλειστικότητα οι υπάλληλοι του κλάδου ΤΕ 
9 Βρεφονηπιοκομίας. 

ΑΡΘΡΟ 7ον. 

Για τον διορισμό τα καθήκοντα τους περιορισμούς τον 
χρόνο εργασίας την αστική ευθύνη τα δικαιώματα τις 
άδειες τις μεταβολές της υπηρεσιακής κατάστασης το 
προβάδισμα τις ηθικές αμοιβές τα πειθαρχικά αδικήματα 
τη λύση της υπαλληλικής σχέσης και την ιατροφαρμα¬ 
κευτική περίθαλψη των υπαλλήλων εφαρμόζονται οι εκά- 
στοτε ισχύουσες νομοθετικές διατάξεις. 

ΑΡΘΡΟ δον. 

Οι προβλεπόμενες από τον παρόντα οργανισμό εσωτε¬ 
ρικής υπηρεσίας θέσεις κατά κλάδο καλύπτουν όλους 
τους εργαζόμενους στο Νομικό Πρόσωπο ανεξαρτήτως 
σχέσεως εργασίας καθώς και ορισμένο αριθμό επί πλέον 
θέσεων για την κάλυψη των υφισταμένων και μελλοντικών 
αναγκών του Ν.Π. 

Η κατανομή του προσωπικού γίνεται πάντοτε με από¬ 
φαση του Προέδρου του Διοικητικού Συμβουλίου του Ν.Π 
ανάλογα με τις ανάγκες των υπηρεσιών τα προσόντα των 
υπαλλήλων την πείρα τις γνώσεις αυτών σε ειδικά αντι¬ 
κείμενα κατά την οποία κατανομή θα εξετάζονται και τυ¬ 
χόν ειδικές ανάγκες των υπαλλήλων (μητέρες ανήλικων 
παιδιών, έγκυες γυναίκες, τόπος διαμονής). 

Ο Προϊστάμενος του Αυτοτελούς Γραφείου ορίζεται 
πάντοτε με απόφαση του Προέδρου του Δ.Σ. ο κρινόμε- 
νος από το αρμόδιο υπηρεσιακό Συμβούλιο υπάλληλος 
αναπληρούμενος σε περίπτωση απουσίας του κωλύμα¬ 
τος από τον κατά βαθμό αρχαιότερο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα οργανι¬ 
σμό ρυθμίζεται από τον κανονισμό λειτουργίας του Ν.Π. 

Από τις διατάξεις της απόφασης αυτής προκαλείται δα¬ 
πάνη εις βάρος του Προϋπολογισμού του Ν.Π. με την 
επωνυμία (ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΠΕΡΙΒΟ- 
ΛΙΩΝ) η οποία στη παρούσα φάση δεν μπορεί να υπολο- 
γισθεί και θα αντιμετωπισθεί σύμφωνα με την επιχορήγη¬ 
ση από τους ΚΑΠ ενισχυμένη από τα τροφεία κ.λπ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Χανιά, 15 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
Μ.ΛΕΛΕΔΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




